Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 2. számú melléklet a 16/1998. (X. 28.) HM—EüM együttes rendelethez
Paragraph Index: 1473

a) Az akkomodáció állandó spasmusa miatt gondos komplex vizsgálatokat kell végezni, neurológus, belgyógyász és más szakorvosok részvételével. Abban az esetben, amikor az akkomodáció spasmusát idegrendszeri, belgyógyászati vagy más betegség okozza, a repülőalkalmasság eldöntése az alapbetegség alapján történik. A korral változó akkomodáció mértékét (presbyopia) a közelpont-meghatározó segítségével kell megítélni. A betűk megvilágításából adódó hibák elkerülése érdekében a közelpont meghatározása sötét szobában, nem vakító, mesterséges fehér fényben, mindkét szemen külön-külön végzendő el. A Csapody-féle IV. táblázat kartonokra ragasztott szövegét addig kell a vizsgált látóteréből távolítani, míg képes elolvasni 1998/96. szám (de 35 cm-nél nem nagyobb távolságra). Ha a vizsgált személy a betűket ebből a távolságból nem tudja elolvasni, akkor növekvő erősségű pozitív sphaerikus üvegeket szükséges a szeme elé helyezni, addig míg nem tudja elolvasni a szavakat.

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes